text: यदि केन्द्रीय सरकार को यह प्रतीत होता है कि ऐसे किसी व्यक्ति ने, जिसको इस धारा के अधीन उन्मुक्ति दी गर्इ है, उस शर्त का पालन नहीं किया है जिस पर वह दी गयी थी या वह जानबूझकर कोर्इ बात छिपा रहा है अथवा मिथ्या साक्ष्य दे रहा है तो केन्द्रीय सरकार उस आशय का निष्कर्ष लेखबद्ध कर सकेगी, और उस पर उन्मुक्ति वापस ले ली गयी समझी जाएगी और ऐसे किसी व्यक्ति का उस अपराध के लिए, जिसकी बाबत उन्मुक्ति दी गर्इ थी या किसी ऐसे अन्य अपराध के लिये, जिसकी बाबत वह उसी मामले के संबंध में दोषी प्रतीत होता है, विचारण किया जा सकेगा और वह इस अधिनियम के अधीन किसी ऐसी शास्ति के अधिरोपण के भी दायित्वाधीन होगा, जिसके दायित्वाधीन वह अन्यथा होता।